The Leftovers - Season 3
Episode 7 - The Most Powerful Man in the World(and His Identical Twin Brother)
Απόδοση Διαλόγων\Συγχρονισμός: X-TheGuiltyRemnantTeam
[Ethanol, sametaler, greenred, tzot, sokofretas]
Επιμέλεια: X-TheGuiltyRemnantTeam [sokofretas]
Διανομή Υποτίτλων: www.xsubs.tv
Τι θέλεις;
Θέλω να αποτεφρωθώ.
Έγινε. Κανένα πρόβλημα.
Σίγουρα;
Ο Ματ θα θέλει να με θάψει μαζί με τους γονείς μας.
- Θα το παλέψει. - Ποιος τον χέζει τον Ματ;
Αν θέλεις να αποτεφρωθείς, θα το φροντίσω.
Θα καείς για τα καλά.
Εσύ τι θέλεις;
- Θέλω να με βαλσαμώσεις. - Έλα μου;
Να με βαλσαμώσεις. Να με ταριχεύσεις.
Δε χρειάζεται να με επιδεικνύεις. Βάλε με στη γωνία της κρεβατοκάμαρας.
- Πάω εγώ. - Θα ηρεμήσει.
Εντάξει, θα σε βαλσαμώσω. Με έναν όρο.
Πες μου.
Θα σου βάλω γένια.
Γιατί;
Επειδή εγώ θα κάνω σεξ με αυτό το έκτρωμα.
Θα το στολίσω όπως θέλω.
Θέλεις να αφήσω γένια.
Θέλω;
Σκατά, έφτασε η ώρα. Ξυπνήστε, γαμώτο.
Ξυπνήστε, ξυπνήστε!
Να πάρει, έφτασε η ώρα. Σήμερα είναι η μέρα. Ξυπνήστε.
- Τι συμβαίνει; - Τι έγινε;
Η γυναίκα σου μας νάρκωσε και του άλλαξε γνώμη.
Τώρα έρχεται ο κατακλυσμός και θα πεθάνουμε όλοι, γαμώτο.
- Είναι εδώ το άλογό του. - Τι;
Ο Χριστός και η Παναγιά.
Βοηθήστε με. Ελάτε να τον βγάλουμε.
Βγάλτε τον έξω, γαμώτο.
Ας τον κατεβάσουμε από 'δώ.
Σταματήστε!
- Τι κάνετε; - Εσύ τι κάνεις;
Κάνω αυτό που μου ζήτησες.
Νόμιζα ότι θα το κάναμε μαζί.
Ξέρω τι θέλεις να πω στην Ίβι. Τίποτα άλλο;
Όχι.
Τα παιδιά μου.
Είδες τις φωτογραφίες τους. Θυμάσαι τα ονόματά τους;
Λίαμ, Άμπιγκεϊλ, Ντέιβιντ, Σαμάνθα και Τζίμι.
Σ' ευχαριστώ.
Θέλεις να βρω τον Κρίστοφερ Σάντεϊ.
Να μάθω ένα τραγούδι ώστε να σταματήσεις τον κατακλυσμό.
Σωστά.
Οπότε αφήστε με.
Κέβιν Χάρβι.
Όχι, μη. Σε παρακαλώ.
Μη.
Ο Κίλο Χοτέλ είναι ασφαλής. Επαναλαμβάνω, είναι ασφαλής.
Κύριε Χάρβι.
Εκεί μένεις;
Ναι.
Θα με προσκαλέσεις;
Έχεις άλλες ανακλαστικές επιφάνειες;
Τηλεοράσεις, αντικείμενα από γυαλί ή ανοξείδωτες κατσαρόλες;
Όχι.
Τι σκατά είναι αυτά;
Τα γυαλιά ηλίου μου.
Όχι ανακλαστικές επιφάνειες.
Μην τις κοιτάζεις για κανένα λόγο. Έτσι σε βρήκαν.
Ναι, σωστά.
«Στεκόταν στην πλώρη του Λυτρωτή.
»Το νερό απλωνόταν στον ατελείωτο ορίζοντα.
»Κι εκείνος αναλογιζόταν την εξωφρενική απόσταση μεταξύ τους.
»Όμως, δε θα σταματούσε μέχρι να την έβρισκε».
Βιβλίο γράφεις;
Μην ντρέπεσαι.
Στον ελεύθερο χρόνο σου κάνεις ό,τι θέλεις.
Δυστυχώς…
…άνθρωποι στον τομέα εργασίας σου δε συνταξιοδοτούνται.
Είμαι δολοφόνος.
Μάλιστα, κ. Χάρβι.
Ας ξεκινήσουν, λοιπόν, οι δολοφονίες.
Ποιος είναι ο στόχος;
Ο Πρόεδρος.
- Ο Πρόεδρος; - Των ΗΠΑ.
Βάσει των πληροφοριών μας, σε λιγότερο από δύο ώρες…
…θα ξεκινήσει πυρηνικό πόλεμο χωρίς επίσημη έγκριση.
Κι εσύ είσαι ο μόνος που μπορεί να τον σταματήσει.
Θα δυσκολευτείς να τον σκοτώσεις;
Όχι.
Όμως, θέλω κάτι σε αντάλλαγμα.
Εντάξει. Τι;
Πρέπει να βρω κάποια άτομα.
Πέντε παιδιά.
Τον Λίαμ, την Άμπιγκεϊλ, τη Σαμάνθα, τον Ντέιβιντ και τον Τζίμι Πλέιφορντ.
Επίσης, θέλω να μιλήσω με την Εβάντζελιν Μέρφι…
…και τον Κρίστοφερ Σάντεϊ.
Τον Κρίστοφερ Σάντεϊ;
Τον Πρωθυπουργό της Αυστραλίας;
Ναι.
Αν θέλεις τόσο υψηλή πρόσβαση, πρέπει να μιλήσεις με το αφεντικό.
Ορίστε. Βάλε αυτό στο αφτί σου.
Θα τον ακούς, θα σε ακούει κι αυτός.
Θα σε καθοδηγήσει σε όλα αυτά.
Το ελικόπτερο που θα μας πάρει θα 'ναι εδώ σε δύο λεπτά.
Καλά θα κάνεις να ντυθείς.
Δοκιμή, ένα, δύο, τρία.
Με λαμβάνεις;
Ποιος είναι;
Κέντρο ελέγχου.
Σε ξέρω;
~ Στέκομαι στων τρένων το φευγιό… ~
~…με εισιτήριο που γράφει προορισμό ~
Με έβαλες να τραγουδήσω.
Σε γνώρισα στη γέφυρα.
Κύριε Χάρβι, θυμάσαι τι σου είπα εκείνη τη νύχτα στη γέφυρα;
Τι σου ψιθύρισα στο αφτί;
Είπες ότι είμαι ο πιο ισχυρός άνθρωπος του κόσμου.
Και βέβαια είσαι.
Τώρα κοίταξε τον εαυτό σου σ' ένα θραύσμα από τον καθρέπτη.
Δεν πρέπει να κοιτάζω σε—
Σκάσε. Ήρθες για κάποιο λόγο εδώ.
Σήκωσε το θραύσμα και κοιτάξου.
Καλημέρα, Μελβούρνη.
Ευχαριστώ για το θερμό καλωσόρισμα.
Καλημέρα, Μελβούρνη.
Ευχαριστώ για το θερμό καλωσόρισμα.
Αυτή δεν είναι η πρώτη φορά που έρχομαι στην άλλη πλευρά του κόσμου.
Κάθε φορά, μου είναι πιο δύσκολο να φύγω από εδώ.
Σήμερα, ήρθα να σας μιλήσω για τον γάμο.
Για χιλιετίες, θεωρούσαμε πως ήταν…
…ο ακρογωνιαίος λίθος του πολιτισμού μας.
Το κόμμα μας, όμως, δε συμφωνεί με αυτή την άποψη.
Πιστεύουμε ότι ο γάμος είναι η πιο καταστροφική ιδέα…
…που έχει επινοήσει ο άνθρωπος.
Έτσι, τις πρώτες εκατό ημέρες έφερα προς ψήφιση νομοσχέδιο…
…για να θέσω εκτός νόμου αυτόν τον αξιόμεμπτο θεσμό…
Είμαι ο πρόεδρος.
Και ως πρόεδρος, φίλοι μου, η παράδοση είναι δύναμη.
Τις πρώτες μέρες του κινήματός μας, ήταν υποχρεωτικό για όλα τα μέλη…
…να καπνίζουν και να απέχουν από τον προφορικό λόγο…
…αλλά συνειδητοποιήσαμε πως αυτές οι παραδόσεις ήταν ανόητες.
Τώρα…
…ένας κατανοητός προβληματισμός.
Δίχως γάμο, τι θα συμβεί στην οικογένεια;
Τι θα συμβεί στα παιδιά;
Για αυτό αποφασίσαμε να διεξάγουμε παγκόσμιο διαγωνισμό έκθεσης…
…για να απαντήσουν την ερώτηση τα ίδια.
Έχουμε έναν από τους φιναλίστ του διαγωνισμού, εδώ…
…μαζί μας σήμερα.
Τον συνοδεύουν τα αδέρφια του, για την έκθεση με τίτλο…
…«Γιατί δε χρειάζομαι τη μαμά και τον μπαμπά πια».
Παρακαλώ υποδεχτείτε τον Αυστραλό…
…Λίαμ Πλέιφορντ.
Λίαμ…
…γιατί δε φοράς παπούτσια;
Παπούτσια. Δε φοράς παπούτσια. Πού είναι;
Τι σημασία έχει;
Κάποιος θέλει…
Κάποιος στην οικογένειά σου θέλει να ξέρει.
Είπες πως δεν υπάρχει οικογένεια.
~ Η αγάπη. ~
~ Η αγάπη θα μας κρατήσει σαν γροθιά. ~
~ Σκέψου με, μωρό μου, σε κάθε αναποδιά. ~
~ Ένα κορίτσι έρχεται μιλώντας μας γλυκά. ~
~ Το τραγούδι της τραγουδά. ~
- ~ Μην μπλέκεις τριγύρω… ~ - Κύριε Πρόεδρε, έχουμε περιπλοκή.
Θα πρέπει να σας μεταφέρουμε άμεσα.
Όχι, περίμενε. Πρέπει…
- Πρέπει να μιλήσω στο κορίτσι. - Δεν έχουμε χρόνο.
- Πρέπει να πάμε σε ασφαλή τοποθεσία. - Δεν πάω πουθενά αν δεν της μιλήσω.
Εντάξει, θα τη φέρω. Πήγαινέ τον στο αυτοκίνητο.
Από εδώ, παρακαλώ.
Κύριε Πρόεδρε, ο Επιτελάρχης στο τηλέφωνο.
Παρακαλώ;
Κύριε Πρόεδρε, Ουκρανοί αυτονομιστές κατέλαβαν ένα πυρηνικό υποβρύχιο…
…και θα μπορούν να εκτοξεύσουν σε δύο ώρες.
Κατευθύνεστε σε καταφύγιο όπου θα μπείτε με τα βιομετρικά χαρακτηριστικά σας.
- Τα βιομετρικά χαρακτηριστικά μου; - Μάλιστα.
Η πόρτα ξεκλειδώνει μόνο από εσάς…
…εκτός αν έχετε ομοζυγωτικό δίδυμο αδελφό, το οποίο θα ήταν γελοίο.
Ναι, θα ήταν γελοίο.
Έχω την εξουσιοδότησή σας να προχωρήσω στο DEFCON 2;
Σε ποιο είμαστε τώρα;
Στο DEFCON 3, κύριε Πρόεδρε.
- Και το 2 είναι χειρότερο; - Ναι, κύριε Πρόεδρε, είναι χειρότερο.
Ας μην προτρέχουμε καλύτερα ώσπου να έχουμε περισσότερα…
- …δεδομένα. - Με όλο τον σεβασμό…
…δε νομίζω αυτό να αρέσει στην Υπουργό Αμύνης.
Να πάει να γαμηθεί η Υπουργός Αμύνης.
Κύριε Πρόεδρε, το κορίτσι που ζητήσατε.
[ΣτΜ: Defcon: Κατάσταση Αμυντικής Ετοιμότητας]
- Θα έρθει μαζί μου. - Είναι πολίτης.
Δεν μπαίνει στην προεδρική λιμουζίνα.
Θα έρθει και θα είμαστε μόνοι μας.
Και αυτό είναι διαταγή.
Θα ρίξει βροχή.
Ξέρεις ποιος είμαι;
Ναι.
Ξέρεις πως δεν είμαι ο Πρόεδρος των Ηνωμένων Πολιτειών;
Και βέβαια.
Σου έχω ένα μήνυμα από τον πατέρα σου.
Τον πατέρα μου;
Τον Τζον.
Θέλει να σου πω…
Θέλει να ξέρεις…
…ότι σε αγαπούν.
Θες να του μεταφέρω κάτι;
Την παλεύεις καθόλου;
Ο πατέρας μου δολοφονήθηκε…
…η μητέρα μου, ο αδελφός μου…
…έφυγαν από τα πυρά μη επανδρωμένων αεροσκαφών της κυβέρνησής σου.
Όχι. Δε συνέβη έτσι.
Εσύ σκοτώθηκες.
Τι;
Δεν είμαι νεκρή. Είμαι εδώ μπροστά σου, παλιομαλάκα.
Είπες ότι ήξερες πως δεν είμαι ο πρόεδρος.
Δεν είσαι. Είσαι μια μαριονέτα.
Η ομιλία που έκανες; Δεν ήταν καν δικά σου λόγια.
Γιατί δε φάνηκες να πιστεύεις ούτε ένα πράγμα από ό,τι είπες.
- Κάνεις ό,τι σου λένε. - Δεν ισχύει αυτό.
Ναι, ισχύει.
Εσύ τι θέλεις;
Είσαι καλά;
Σταματήστε! Σταματήστε το αυτοκίνητο!
Πρέπει να σταματήστε το αυτοκίνητο!
Ωραία, κάντε άκρη.
Δώστε του χώρο.
Μόλις ήμουν μαζί με την Ίβι.
Την…
Την είδες;
Της έδωσα το μήνυμα.
Ήταν και τα παιδιά σου εκεί.
Όλα τους;
Ναι, όλα τους.
Ήταν όλα καλά;
Δεν ξέρουν τι συνέβη στα παπούτσια τους.
Βρήκες το τραγούδι;
Το δούλευα.
- Γιατί με βγάλατε από τη λιμνούλα; - Δεν υπάρχει λιμνούλα.
Πλημμύρισε όλο το γαμημένο το ράντζο.
Πάμε στο μπάνιο.
- Μισό, δεν μπορείς πάλι. - Ναι, μπορεί.
- Κοίτα τον! - Πήρες ό,τι ήθελες και τώρα ανησυχείς;
Ο κατακλυσμός είναι εκεί έξω. Γι' αυτό το κάνουμε, γαμώτο.
Δεν το κάνει γι' αυτό.
Για ποιον άλλο λόγο να το έκανα;
Δεν ξέρω. Γιατί θα το έκανες;
- Έξω! - Όχι, μη!
Έλα τώρα! Κέβιν!
- Μπαμπά, σταμάτα. - Μην το κάνεις!
- Κέβιν! - Ο καθένας έχει μια γαμωγνώμη.
- Κέβιν! - Μπαμπά, σταμάτα. Πάμε.
Είσαι εντάξει;
Κρυώνω.
Αν μπορούσα να το κάνω εγώ…
…θα το έκανα.
Το ξέρω.
Στην ασφαλή τοποθεσία θα έχω πρόσβαση μόνο μέσω των βιομετρικών μου στοιχείων.
Πρέπει να μου λέει κάτι αυτό;
Εδώ δε λέει σ' εμένα.
Σε αγαπάω, γιε μου.
Κι εγώ σ' αγαπώ.
Θα πρέπει να με κρατήσεις κάτω.
Είστε καλά, κύριε;
Ναι.
Πρέπει να μιλήσω στον Αυστραλό πρωθυπουργό.
- Πώς είπατε; - Στον Αυστραλό πρωθυπουργό.
Στον Κρίστοφερ Σάντεϊ. Πρέπει να του μιλήσω αμέσως.
Στο καταφύγιο έχει δωμάτιο επικοινωνίας.
Θα επαληθεύσουμε την ταυτότητά σας και θα μιλήσετε με όποιον θέλετε.
Ξαναδοκιμάστε, σας παρακαλώ τον σαρωτή, κύριε.
Ναι.
Ταυτότητα επαληθεύτηκε.
Έξοχα.
Και τώρα το πέος σας, παρακαλώ, κύριε.
- Ορίστε; - Το πέος σας.
Τοποθετήστε το στον άλλο σαρωτή, παρακαλώ, κύριε.
Γιατί;
Κύριε Πρόεδρε, λόγω εξέλιξης της πλαστικής χειρουργικής…
…οποιοσδήποτε διαθέτει τα επαρκή μέσα μπορεί να αντιγράψει το πρόσωπο κάποιου.
Αλλά το…
…πέος σας, κύριε, λίγο δύσκολο να φτάσουν μέχρι αυτό το σημείο.
Ταυτότητα επαληθεύτηκε.
Επαληθεύτηκε.
- Μπορούμε να μπούμε τώρα; - Έμειναν οι 3 ερωτήσεις ταυτοποίησης.
Ποιο ήταν το όνομα του πρώτου σας κατοικίδιου;
Δεν είχαμε. Η μητέρα μου ήταν αλλεργική.
Σωστά.
Η αγαπημένη σας ταινία;
Ο Νονός.
Το νούμερο δύο.
Σωστά.
Το όνομα της Υπουργού Αμύνης;
Κύριε…
…χρειάζομαι ένα όνομα.
Πάτι Λέβιν.
Σωστά.
Χαίρομαι που σας βλέπω, κύριε Πρόεδρε.
Μακάρι να ήταν υπό από άλλες συνθήκες, αλλά η κατάσταση είναι άκρως επείγουσα.
Ας περάσουμε στην Αίθουσα Έκτακτων Καταστάσεων.
Κύριε Πρόεδρε, για λόγους που αδυνατώ να καταλάβω…
…παραμένουμε σε κατάσταση DEFCON-3.
Αυτή είναι η βαλίτσα έκτακτης ανάγκης χρήσης πυρηνικών…
…η οποία σας δίνει τη δυνατότητα απομακρυσμένης εκτόξευσης.
Και σε αυτή τι έχει;
Μη σας απασχολεί αυτό.
Ευχηθείτε μόνο να μη χρειαστεί να την ανοίξουμε.
Κύριε, για να ενεργοποιήσετε τον μηχανισμό, πρέπει να δώσετε…
…προφορική εντολή στη συσκευή, για μεταβολή σε DEFCON-1.
Έχετε επίγνωση της κατάστασης;
- Ναι, ασφαλώς. - Επομένως, ξέρετε, κύριε…
…ότι Ουκρανοί αυτονομιστές αντάρτες απέκτησαν τον έλεγχο…
…ενός πυρηνικού υποβρυχίου.
Θα προβούν σε επίθεση σε λιγότερο από μια ώρα.
Δεν μπορούμε παρά να χτυπήσουμε πρώτοι…
…γι' αυτό πρέπει να μας πάτε σε DEFCON-1.
Πρέπει να κάνω πρώτα ένα τηλεφώνημα.
Σε ποιον;
Στον Αυστραλό πρωθυπουργό.
Κύριοι, μας αφήνετε για λίγο μόνους με τον Πρόεδρο, παρακαλώ;
Ναι, αν μπορείτε…
Τι στο διάολο σου συμβαίνει;
Όλον αυτό τον καιρό, χρόνια σχεδιασμού, είμαστε τόσο κοντά…
…στο να πραγματοποιηθεί και φέρεσαι σαν μαλάκας σχετικά με το DEFCON-1!
- Δεν έχω… - Τι δεν έχεις; Τ' αρχίδια;
Τι είναι;
Συγγνώμη που διακόπτω. Είναι εδώ η Αντιπρόεδρος…
- …και απαιτεί να σας μιλήσει. - Γυναίκα είναι;
Να πάει να γαμηθεί. Πες της να φύγει.
Δεν ξέρει γι' αυτό.
- Άφησέ τη να περάσει. - Μάλιστα, κύριε. Βεβαίως.
Κυρία Αντιπρόεδρε.
Σας περιπαίζουν, κύριε.
- Ορίστε; - Σας περιπαίζουν.
Μίλησα με το Κρεμλίνο που επιβεβαιώνει πως ούτε υποβρύχιο υπάρχει…
…ούτε αυτονομιστές αντάρτες. Είναι προπέτασμα καπνού.
Σε τάισαν ψεύτικες πληροφορίες.
Δε με ταΐζουν, ταΐζω.
Και είναι προφανές ότι δεν έχεις την παραμικρή ιδέα τι συμβαίνει εδώ.
Διαφώτισέ με.
Δεν μπορώ να σε διαφωτίσω ούτε με χιλιάρα λάμπα.
- Πες της για το σχέδιο. - Δε λέω τίποτα.
Αν θες να μας πάω σε επίπεδο DEFCON-1, πες της.
Καλώς.
Πρόκειται να εξαερώσουμε κάθε άντρα, γυναίκα…
…και παιδί στον πλανήτη.
Είναι η έβδομη επέτειος απ' την Αναχώρηση…
…και επικρατεί η λογική εκεί έξω ότι ο κόσμος θα καταστραφεί.
Επομένως, θα χτυπήσουμε με πυρηνικά τους Ρώσους…
…αυτοί θα ανταποδώσουν και τέλος.
Θα γίνουμε όλοι στάχτη και μπούρμπερη.
Ουδείς θα ξυπνήσει απογοητευμένος την επαύριο, διότι δεν έγινε τίποτα.
Δίνουμε στον κόσμο αυτό που φοβούνται να κάνουν οι ίδιοι.
Αυτό για το οποίο μας ψήφισαν.
Τους δίνουμε αυτό που θέλουν.
Και θέλουν να πεθάνουν.
Δε θα πετύχει.
Δεν μπορείτε να παρακάμψετε το Πρωτόκολλο Φίσερ.
Γνωρίζεις για το…
…Πρωτόκολλο Φίσερ;
Ασφαλώς.
Απόδειξέ το.
Είναι ένας ηθικός αποτρεπτικός παράγοντας.
Το κλειδί για την πυρηνική εκτόξευση εμφυτεύτηκε στην καρδιά ενός εθελοντή.
Για να μπορεί ο Πρόεδρος να εξοντώσει εκατομμύρια πατώντας ένα κουμπί…
…πρέπει να εξάγει το κλειδί…
…δολοφονώντας ο ίδιος τον εθελοντή.
Μιας και δε βλέπω εδώ τον εθελοντή, σκατά θα εκτοξεύσετε.
Τι;
Ο εθελοντής θα εισέλθει στο κτήριο από την ανατολική είσοδο…
…σε δεκαπέντε λεπτά.
Και πώς θα περάσει από την πόρτα ασφαλείας;
Είναι ο ομοζυγωτικός δίδυμος αδελφός μου.
Λοιπόν…
…φαίνεται πως οι δυο σας το έχετε σχεδιάσει πολύ καλά.
Μάλλον καλύτερα να πάω να ασχοληθώ με τα δικά μου.
Μάλλον ναι.
Κύριε Πρόεδρε.
Ναι.
Μια χαρούλα, κύριε.
Μπορούμε τώρα να πάμε σε DEFCON-1;
Θέλω μόνο να πάρω ένα τηλέφωνο.
Μπορείτε να τηλεφωνήσετε αφού μας πάτε σε DEFCON-1.
Πείτε το απλώς στη συσκευή.
Είμαστε σε DEFCON-1.
Τι στον πούτσο;
Δεν μπορείτε να φύγετε, κύριε. Η διαταγή σας εκκίνησε πλήρη αποκλεισμό.
Σου είπα πως έπρεπε να τηλεφωνήσω, γαμώτο!
Βλέπεις την είσοδο;
- Ναι, τη βλέπω. - Ωραία.
Σκότωσε τους πράκτορες των Μυστικών Υπηρεσιών και μπες.
Δεν υπάρχουν πράκτορες.
Είναι παγίδα. Θέλουν να μπω μέσα.
- Θέλουν να με ανοίξουν. - Λες να μην το ξέρω;
Αν το ήξερες, γιατί δε μου το είπες;
Γιατί καλύπτω τον πράκτορά μου.
- Ποιον πράκτορα; - Έχω κάποιον δικό μου μέσα.
Άσε το όπλο, μπες μέσα…
…και θα σε φροντίσει όταν μπεις.
Θέλεις να μπω άοπλος;
«Και αποδεικνύεται πως όλοι οι άοπλοι προφήτες νίκησαν…
»…και όλοι οι ένοπλοι προφήτες καταστράφηκαν».
Ο Μακιαβέλι τα είπε αυτά.
Πίστεψε σε εμένα, κύριε Χάρβι.
Ταυτότητα πιστοποιήθηκε.
Στάσου εκεί! Κάτω!
Γονάτισε στα σκαλιά. Πέσε κάτω.
- Δείξε μας τα κωλόχερά σου! - Ορίστε, να!
- Μην κουνηθείς. - Με πούλησες, γαμημένε;
Μην κουνηθείς.
Είσαι εκεί;
Είπα να μην κουνιέσαι!
Χριστέ μου.
Είσαι φτυστός εκείνος, γαμώτο.
Ο Πρόεδρος είναι στην αίθουσα περιστατικών.
Είναι κλειδωμένη, αλλά ο κωδικός είναι 6969.
Και, σε παρακαλώ, φρόντισε να σκοτώσεις την Υπουργό Αμύνης.
- Πού είναι το κέντρο επικοινωνιών; - Τι;
- Το ΚΕΠΙΚ, να πάρω ένα τηλέφωνο. - Ξέρεις τι έχεις μέσα σου;
Ναι.
Άρα ξέρεις πως ο Πρόεδρος δε θα διστάσει να σε ανοίξει για να το βγάλει.
Τον ξέρω καλά.
Είναι ψυχρός και αμείλικτος.
Λες να νοιάζεται για εσένα…
…αν προτίθεται να καταστρέψει τον κόσμο;
Νόμιζα πως αυτό θέλατε εσείς.
Είναι όλοι ψεύτες.
Λένε πως δεν πιστεύουν στην αγάπη, και πως δε νιώθουν πόνο.
Εγώ νιώθω πόνο.
Και αγαπώ.
Αγαπώ τον πιο υπέροχο άντρα που έχω γνωρίσει.
Και ποιος είναι αυτός;
Τον λένε Θεό.
Πες της πως κι εγώ την αγαπώ.
Πού είναι το ΚΕΠΙΚ;
Τι ζόρι τραβάς με το κωλο-ΚΕΠΙΚ;
Δολοφόνος δεν είσαι; Με ποιον θέλεις να επικοινωνήσεις;
Μπορεί κι εγώ να αγαπώ.
Έλα τώρα.
Πού είναι το κέντρο επικοινωνιών;
Πιο κάτω στον κωλοδιάδρομο στα δεξιά σου.
Τι συμβαίνει; Τι ήταν αυτό;
Δεν ξέρω, εσύ πες μου. Είσαι ο Θεός.
Ατάκα για καμάκι ήταν. Γαμώτο, τη σκότωσες;
Ρε συ Χάρβι!
Χάρβι!
Κύριε Πρόεδρε.
Ξυριστήκατε.
Θέλω να μιλήσω με τον Πρωθυπουργό της Αυστραλίας.
Τον Κρίστοφερ Σάντεϊ.
- Υπάρχει κάποιο πρόβλημα; - Όχι, κύριε.
Θα εμφανιστεί εκεί, κύριε Πρόεδρε.
Άσε μας μόνους.
- Κύριε, είναι το πόστο μου. - Άσε μας μόνους, λέμε.
Γεια.
Είσαι ο Κρίστοφερ Σάντεϊ;
Ναι.
Ονομάζομαι Κέβιν…
…και ξέρω πως θα ακουστεί τρελό…
…αλλά δεν είσαι ο Πρωθυπουργός της Αυστραλίας.
Ο πατέρας μου…
…ήρθε και σε βρήκε για ένα τραγούδι.
Ένα τραγούδι για να σταματήσει η βροχή.
Δεν υπάρχει τραγούδι που να σταματά τη βροχή.
Τι;
Το είπα στον πατέρα σου…
…αλλά δε με άκουσε.
Όχι, άκου, πρέπει να μου δώσεις κάτι.
Πρέπει να του πάω κάτι. Το χρειάζεται αυτό.
- Έρχεται κατακλυσμός… - Το πιστεύεις αυτό;
Τι να πιστεύω;
Πως ο πατέρας σου τραγουδώντας θα σταματήσει τον κατακλυσμό;
Όχι.
Τότε γιατί είσαι εδώ;
Ακίνητος.
Κύριε Πρόεδρε…
…μπορώ να έχω πίσω τα γυαλιά μου, παρακαλώ;
Μάλλον τον έπιασαν.
Δε θέλω πια να το κάνω αυτό.
- Ποιο να κάνετε, κύριε Πρόεδρε; - Πάψε να με αποκαλείς έτσι!
Δεν είμαι ο Πρόεδρος. Δεν είσαι η Υπουργός Αμύνης.
Ω, ναι, είμαι.
Με διόρισες Υπουργό Άμυνας.
Σου ζήτησαν ποιον ήθελες σε αυτήν τη θέση…
…και διόρισες εμένα.
Με κάλεσες από τη συνταξιοδότηση κι εγώ επέστρεψα.
Διότι σ' το χρωστούσα.
Με βοήθησες.
Και βρίσκομαι εδώ για να σε βοηθήσω.
Πώς να με βοηθήσεις;
Λοιπόν, τι θέλεις;
Θέλω να γυρίσω σπίτι.
Πράγματι;
Τι;
Είναι που το έχεις πει ξανά αυτό, ωστόσο…
…συνεχίζεις να φεύγεις απ' το σπίτι και να έρχεσαι εδώ.
Αντιλαμβάνομαι ότι έχεις αρκετές εσωτερικές αντιφάσεις.
Φαίνεται ότι πρέπει να τα βρεις με τον εαυτό σου.
Θα σ' τις βγάλω αυτές επειδή…
…ξέρω ότι βρίσκεσαι εδώ…
…με δική σου βούληση.
Και το τελευταίο που θα κάνεις…
…είναι να βλάψεις τον εαυτό σου.
~ Οι Κέβιν! ~
~ Ολόιδιοι πέρα ως πέρα. ~
~ Σαν δύο ταιριαστοί βιβλιοστάτες. ~
~ Διαφέρουν όπως η νύχτα με τη μέρα. ~
Εντάξει, κύριοι.
Λοιπόν, να περάσουμε στα δύσκολα;
Εγώ, η Πατρίσια Λέβιν, με την ιδιότητα της Υπουργού Αμύνης…
…δια του παρόντος εφαρμόζω το Πρωτόκολλο Φίσερ.
Παρακάμπτω τον παράγοντα αποτροπής στην καρδιά…
…σύμφωνα με την εξουσιοδότηση για διοίκηση πυρηνικών…
…που μου παρέχει το Άρθρο 2, Παράγραφος 2 του Συντάγματος.
Ο Πρόεδρος θα κάνει μια τομή…
…πέντε εκατοστά κάτω απ' το στέρνο του εθελοντή.
Εσύ είσαι αυτός. Ακολούθως, ο Πρόεδρος…
…αποκτώντας πρόσβαση κάτω απ' τον θώρακα…
…θα αποσπάσει χειροκίνητα το κλειδί εκτόξευσης…
…πίσω απ' τον αριστερό καρδιακό κόλπο.
Ως αναγνώριση της υπηρεσίας του…
…ο εθελοντής θα λάβει μεταθανάτια το Μετάλλιο Ανδρείας του Κογκρέσου.
Εφαρμόσιμο αν το Κογκρέσο υφίσταται.
Που δε θα υφίσταται.
Είθε ο Θεός να σου δείξει έλεος.
Αν υπάρχει Θεός…
…που δεν υπάρχει.
Δε θα τον σκοτώσω, γαμώτο.
Ωραία, γιατί δε θα τον αφήσω τον γαμιόλη.
Κόσμια, κύριοι.
Τράβα γαμήσου!
Δεν κατανοώ το πρόβλημα.
Το πρόβλημα είναι ότι αυτό είναι ηλίθιο.
Δε με νοιάζουν αυτές οι μαλακίες.
- Δε βγάζει νόημα. - Αλήθεια;
Όχι!
Γιατί στα γαμήδια να δηλώσω εθελοντής γι' αυτό;
- Δεν ξέρω. Γιατί το έκανες; - Δεν το έκανα.
Παρ' όλα αυτά, να 'σαι.
Γνωρίζοντας καλά τι είχες μέσα σου…
…συνέχισες να έρχεσαι προς αυτό το δωμάτιο…
…και το πρόσωπο που είναι ισχυρό αρκετά για να σ' το βγάλει.
Μάλλον πρέπει να του πεις για το βιβλίο που έγραψες.
Ποιο βιβλίο;
Το ρομαντικό μυθιστόρημα.
Αυτός είναι. Αυτός το έγραψε. Αυτός.
- Τι; Όχι. - Ναι, εσύ το έγραψες.
Αυτό που ήταν στη γραφομηχανή.
- Στο σπίτι στην παραλία. - Το ξέρω.
- Εκεί ήμουν, μα δεν είναι δικό μου. - Αγόρια μου.
Συμφωνούμε όλοι μας ότι γράψατε το ίδιο βιβλίο.
Όχι, δεν το γράψαμε!
Λυπάμαι που φτάσαμε ως εδώ.
Μα δεν έχω άλλη επιλογή.
Έλαβα κλήση απ' τη CIA ότι ο Πρόεδρος κρατούσε ένα μυστικό ημερολόγιο.
Κρυμμένο πίσω απ' το πορτρέτο του Μίλαρντ Φίλμορ στο Οβάλ Γραφείο.
Αφού ήταν ξεκάθαρα ζήτημα εθνικής ασφάλειας…
Δεν είχα άλλη επιλογή παρά να το προμηθευτώ.
Θα ήθελα να μας το διαβάσεις.
Όχι.
Εσύ μήπως;
Όχι.
Καλώς.
Θα το κάνω εγώ.
Συγγνώμη, χρειάζομαι τα γυαλιά μου.
Να σε πάρει και να σε σηκώσει.
«Ατιτλοφόρητο Ρομαντικό Μυθιστόρημα.
- »Κεφάλαιο Πρώτο». - Διάβασε μόνο την τελευταία σελίδα.
Καλύτερο το τέλος.
»Το λιμάνι ήταν γεμάτο με άγνωστα πρόσωπα.
»Είχε χαράξει ώσπου να βρει έναν γεροθαλασσόλυκο…
»…διατεθειμένο ν' αποπλεύσει με όσο χρυσό του είχε απομείνει.
»Ένα ιστιοφόρο με αγωνιστική αρματωσιά ονόματι "Ο Λυτρωτής".
»Τα πανιά του ήταν κουρελιασμένα, η πυξίδα του σπασμένη.
»Το σαπισμένο κύτος του μετά βίας έσκιζε τ' αφρισμένα κύματα.
»Μα θα ήταν αρκετό για να κάνει την απόδρασή του.
»Μία ώρα μετά κι ένα μίλι μακριά απ' τις αποβάθρες…
»…έστρεψε τη σκέψη του σε αυτήν.
»Τη φαντάστηκε μόνη της.
»Μέχρι τώρα θα είχε ψάξει το σπίτι και θα το είχε βρει άδειο.
»Το υποπτευόταν εξαρχής και τώρα το ήξερε…
»…πως ήταν δειλός.
»Ένας δειλός ντυμένος με τη στολή ενός γενναίου άντρα.
»Γενναίου αρκετά ώστε να διασχίσει δύο ωκεανούς και μια ήπειρο για να τη βρει.
»Να αντιμετωπίσει αναρίθμητους εχθρούς. Ωστόσο στο τέλος ήταν τρομοκρατημένος.
»Ήταν τρομοκρατημένος με αυτήν.
»Με το να ξαπλώνει δίπλα της.
»Με το να τον παρηγορεί καθώς αυτός έκλαιγε.
»Να της δείξει ότι ήταν ασήμαντος.
»…Ώστε να το ξέρει αυτή και ν' ακουμπάει το μάγουλό του…
»…και να του ψιθυρίζει απαλά στο αφτί.
»Όλα αυτά ήταν ένας εφιάλτης.
»Το μόνο που ήξερε να κάνει ήταν να το σκάει.
»Πήρε μια βαθιά ανάσα…
»…με τη γεύση του αλατιού στη γλώσσα του…
»…κι έκλεισε τα μάτια του.
»Γέρνοντας προς τον αφρό καθώς ο Λυτρωτής αύξανε ταχύτητα…
»…και σάλπαρε προς τον ορίζοντα.
»Ήταν μόνος του…
»…και όλα ήταν καλά».
Βγάλε αυτό το πράγμα από μέσα μου.
Γιατί;
Για να μην επιστρέψουμε ποτέ ξανά εδώ.
~ The Beach Boys - God Only Knows ~
~ Ίσως να μη σε αγαπάω αιώνια ~
~ Μα όσο θα υπάρχουν αστέρια ~
~ Μην έχεις αμφιβολία ~
~ Να είσαι σίγουρη γι' αυτό ~
~ Ποιος ξέρει τι θα ήμουν χωρίς εσένα ~
~ Κι αν με αφήσεις ποτέ ~
~ Παρόλο που η ζωή συνεχίζεται, πίστεψέ με ~
~ Ο κόσμος δε θα έχει τίποτε να μου προσφέρει ~
~ Τι νόημα θα έχει η ζωή μου; ~
~ Ποιος ξέρει τι θα ήμουν χωρίς εσένα ~
~ Αν ποτέ με αφήσεις ~
~ Παρόλο που η ζωή συνεχίζεται, πίστεψέ με ~
~ O κόσμος δε θα έχει τίποτε να μου προσφέρει ~
~ Τι νόημα θα έχει η ζωή μου; ~
~ Ποιος ξέρει τι θα ήμουν χωρίς εσένα ~
Τα κάναμε σκατά με τη Νόρα.
Πάμε να παρακολουθήσουμε.
Νόμιζα πως χάθηκες.
Έβρεχε τόσο δυνατά και τρόμαξα.
Οπότε ανέβηκα εδώ πάνω.
Εντάξει.
Δε νομίζω πως είμαι έτοιμος να κατέβω.
Και τώρα τι;
~ Patty Duke - The End of the World ~
~ Γιατί λάμπει ακόμη ο ουρανός; ~
~ Γιατί στην ακτή σκάει ο ωκεανός; ~
~ Δεν ξέρουν πως ήρθε το τέλος του κόσμου; ~
~ Αφού δε με αγαπάς πια. ~
~ Γιατί τα πουλιά την αυγή κελαηδούν; ~
~ Γιατί τα αστέρια ακόμη λαμπυρίζουν; ~
~ Δεν ξέρουν πως ήρθε το τέλος του κόσμου; ~
~ Αφού 'χασα την αγάπη σου. ~
~ Γιατί η καρδιά μου χτυπά ακόμη; ~
~ Γιατί τα μάτια μου από δάκρυα δε στερεύουν; ~
~ Δεν ξέρουν πως ήρθε το τέλος του κόσμου; ~
~ Τελείωσε όταν μου είπες… ~
~…αντίο. ~
Διανομή Υποτίτλων: www.xsubs.tv